తేజ్ ప్రతాప్ సింగ్ యాదవ్

తేజ్ ప్రతాప్ సింగ్ యాదవ్ (జననం  21 నవంబర్ 1987) భారతదేశానికి చెందిన రాజకీయ నాయకుడు. ఆయన 2014లో జరిగిన లోక్‌సభ ఎన్నికలలో మెయిన్‌పురి నియోజకవర్గం నుండి లోక్‌సభ సభ్యుడిగా ఎన్నికయ్యాడు.
జననం, విద్యాభాస్యం 
తేజ్ ప్రతాప్ సింగ్ యాదవ్  21 నవంబర్ 1987న రణవీర్ సింగ్ యాదవ్, మృదులా యాదవ్ దంపతులకు జన్మించాడు. ఆయన ఢిల్లీలోని ఢిల్లీ పబ్లిక్ స్కూల్ లో ప్రాథమిక విద్యను, పూర్తి చేసి, 2009లో లండన్‌లోని లీడ్స్ విశ్వవిద్యాలయం నుండి ఎంబీఏ, ఆ తర్వాత 2018లో నోయిడాలోని అమిటీ యూనివర్శిటీలో బి.కామ్ పూర్తి చేశాడు.

బంధుత్వాలు
తేజ్ ప్రతాప్ సింగ్ యాదవ్ సమాజ్ వాదీ పార్టీ వ్యవస్థాపకుడు, యూపీ మాజీ ముఖ్యమంత్రి ములాయం సింగ్ యాదవ్ అన్న రతన్ సింగ్ యాదవ్ మనవడు.  ఆయన బీహార్ మాజీ ముఖ్యమంత్రి లాలూ ప్రసాద్ యాదవ్ కుమార్తె రాజ్ లక్ష్మి యాదవ్‌ను 2015లో వివాహం చేసుకున్నాడు.

రాజకీయ జీవితం
తేజ్ ప్రతాప్ సింగ్ యాదవ్ 2002లో తన తండ్రి రణ్‌వీర్‌ సింగ్‌ యాదవ్‌ మరణం తర్వాత రాజకీయాల్లోకి అడుగుపెట్టి  2014 లోక్‌సభ ఎన్నికలలో మెయిన్‌పురి లోక్‌సభ నియోజకవర్గం నుండి సమాజ్ వాదీ పార్టీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ప్రేమ్ సింగ్ షాక్యాపై 3,21,249 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికై పార్లమెంట్‌లో మానవ వనరుల అభివృద్ధి మంత్రిత్వ శాఖ సలహా కమిటీ సభ్యుడిగా, సామాజిక న్యాయ &  సాధికారతపై స్టాండింగ్ కమిటీ సభ్యుడిగా పని చేశాడు. ఆయనను ఉత్తరప్రదేశ్‌లోని కర్హాల్ శాసనసభ స్థానానికి 2024 నవంబర్ 13న జరగనున్న ఉప ఎన్నికకు సమాజ్‌వాదీ పార్టీ  అభ్యర్థిగా ప్రకటించింది.

మూలాలు 	   

వర్గం:1987 జననాలు
వర్గం:16వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు